Nici biroul nu va mai arăta la fel după epidemie. Recomandări pentru reorganizarea spațiului și creșterea gradului de igienă.
Întreaga
activitate trebuie regândită, spune prof. dr. Alexandru Rafila. Spațiile
open space ar trebui să fie compartimentate, recomandă specialiștii. Personalul
pentru curățenie ar trebui suplimentat în majoritatea companiilor.
Așteaptă-te la o surpriză și la noi reguli, pentru
momentul în care te vei întoarce la serviciu. Spațiul unde vei lucra va trebui,
aproape sigur, reorganizat. Iar curățenia pe birou și nu numai va trebui să fie
mult mai des și mai bine făcută. "Trebuie regândită întreaga activitate. Există
recomandarea ca spaţiile open space să fie compartimentate. Sfatul pe care îl
oferă organizația de muncă e să fie suplimentat personalul pentru curăţenie. Să
reglementeze accesul în spaţiile comune. Să fie personal care să se ocupe
de chestiunea asta şi să informezi personalul", a spus prof. dr. Alexandru
Rafila, la Marius Tucă Show.